b'\n_START_ARTICLE_\nCenter (ko\xc5\xa1arka)\n_START_SECTION_\nVloga centra\n_START_PARAGRAPH_\nV vrhunski, profesionalni ko\xc5\xa1arki je center nujen igralec uspe\xc5\xa1nega mo\xc5\xa1tva. V ko\xc5\xa1arkarski igri je center igralec, ki je zadol\xc5\xbeen za igro pod ko\xc5\xa1em tako v napadu kot v obrambi, svojo vi\xc5\xa1ino in mo\xc4\x8d izkori\xc5\xa1\xc4\x8da za dosego to\xc4\x8dk izpod samega ko\xc5\xa1a in zaustavljanje nasprotnikovih centrov in drugih igralcev, ko se le ti pribli\xc5\xbeajo ko\xc5\xa1u, \xc4\x8de se da, z atraktivnimi blokadami. Tipi\xc4\x8dni center je najvi\xc5\xa1ji igralec na igri\xc5\xa1\xc4\x8du, zato redno sodeluje pri skokih za od ko\xc5\xa1a odbitimi \xc5\xbeogami. Za gledalce zelo zanimiva ko\xc5\xa1arkarska prvina je zabijanje, ki ga je center sposoben izvajati zaradi svoje vi\xc5\xa1ine. Med uspe\xc5\xa1ne slovenske centre uvr\xc5\xa1\xc4\x8damo Ra\xc5\xa1a Nesterovi\xc4\x87a, Slavka Kotnika, Primo\xc5\xbea Brezca ali Ga\xc5\xa1perja Vidmarja.'